Diari Oficial de la Generalitat Valenciana


Sumari del DOGV 4248, del 14-05-2002 (2002/4716)

RESOLUCIÓ de 29 d'abril de 2002, del secretari general de la Conselleria de Sanitat, per la qual establix un Registre Auxiliar en la gerència de l'Àrea de Salut d'Alcoi.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4716


Data del document
:   29-04-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * Alcoi
    * registre de documents
    * administració regional

RESOLUCIÓ de 29 d'abril de 2002, del secretari general de la Conselleria de Sanitat, per la qual establix un Registre Auxiliar en la gerència de l'Àrea de Salut d'Alcoi. [2002/4716]
  
L'Àrea de Salut d'Alcoi va ser creada mitjançant l'Orde de la Conselleria de Sanitat i Consum de 10 de febrer de 1989 (DOGV núm. 1.014, de 27.02.1989), i desenvolupa de manera descentralitzada, en l'àmbit territorial delimitat per l'orde esmentada, diferents funcions que, en l'àmbit territorial seu més ampli, porten a terme les direccions territorials de Sanitat.
  
Entre estes funcions al·ludides, es considera necessari donar cobertura formal a la de registre d'entrada i eixida d'escrits i comunicacions, creant per a això el registre auxiliar corresponent, segons que preveuen l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2.2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, cosa que té la justificació tant en el volum i la naturalesa de l'activitat que genera la Gerència de l'Àrea de Salut com en la conveniència de facilitar als ciutadans la presentació d'escrits i comunicacions adreçats bé a la gerència de l'àrea mateixa, bé a qualsevol altre òrgan de les administracions públiques en general. Atesa la seua naturalesa de registre auxiliar, cal establir-ne la vinculació al registre general corresponent.
  
Per tant, resolc establir un registre auxiliar en la Gerència de l'Àrea de Salut d'Alcoi, amb seu a l'avinguda del País Valencià, núm. 33, de la població esmentada, per a la presentació i la recepció d'escrits i documents adreçats als òrgans de les administracions públiques i per a l'eixida dels escrits i les comunicacions oficials adreçades a altres òrgans o particulars. El registre auxiliar esmentat estarà vinculat al Registre General de la Direcció Territorial de Sanitat d'Alacant.
  
La present resolució es publicarà en el Diari Oficial de la Generalitat Valenciana, per raons d'interés públic, segons que establix l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'hi podrà interposar recurs d'alçada davant el conseller de Sanitat en el termini d'un mes, comptador des de l'endemà de la publicació esmentada.